open-index/open-wikipedia-markdown huggingface dataset:
Συμφραστικός πίνακας

Συμφραστικός πίνακας λέξεων είναι ένας αλφαβητικά οργανωμένος κατάλογος των σημαντικότερων λεξικών μονάδων (λέξεων ή φράσεων) ενός βιβλίου ή ολόκληρου του σώματος ενός γραπτού έργου. Τα λήμματα, τα οποία συνήθως  περιλαμβάνουν όλους τους παραδειγματικούς τους τύπους (λημματοποίηση) συνοδεύονται από τα άμεσα συμφραζόμενά τους, έκτασης συνήθως ενός στίχου ή και ολόκληρης πρότασης, καθώς και τις αντίστοιχες παραπομπές. Πριν από την ψηφιακή εποχή μόνο για έργα πολύ μεγάλης σπουδαιότητας δημιουργήθηκαν συμφραστικοί πίνακες λόγω του απαιτούμενου χρόνου, του κόστους και της δυσκολίας που απαιτεί η δημιουργία τους. Ο πρώτος στην ιστορία συμφραστικός πίνακας δημιουργήθηκε για τη Βουλγάτα, τη λατινική μετάφραση της Αγίας Γραφής από τον Hugh of St Cher (1200 – 1263), ο οποίος επιστράτευσε 500 μοναχούς για να τον βοηθήσουν στο έργο του. Σήμερα οι συμφραστικοί πίνακες δημιουργούνται ηλεκτρονικά και υπηρετούν μια ολόκληρη σειρά από διαφορετικούς σκοπούς των επιστημών, κυρίως της γλωσσολογίας και της φιλολογίας.
 
## Γλωσσολογικές Χρήσεις
Οι ΣΠ συνήθως χρησιμοποιούνται στη γλωσσολογία, για τη μελέτη ενός κειμένου. Παραδείγματα:    
* σύγκριση διαφορετικών χρήσεων της ίδιας λέξης
* ανάλυση συχνότητας εμφάνισης μιας λέξης
* εύρεση και ανάλυση φράσεων
* εύρεση μετάφρασης 
* δημιουργία πινάκων

## Αποκατάσταση Κειμένων
Οι ΣΠ αποτελούν αναντικατάστατο εργαλείο των φιλολόγων για την αποκατάσταση, την ανάλυση και τη μελέτη της μικροδομής και της μακροδομής των κειμένων. Χειροποίητοι ΣΠ δημιουργήθηκαν για  τη συστηματική μελέ­τη των Γραφών και για τα έργα όλων των αρχαίων Ελλήνων συγγραφέων.

## Συμφραστικοί Πίνακες Λέξεων για τη νεοελληνική γραμματεία
Ελάχιστοι είναι ακόμη οι Συμφραστικοί Πίνακες Λέξεων για τη νεοελληνική γραμματεία. Το πρώτο ηλεκτρονικό με ελληνική τεχνογνωσία σχετικό έργο στη χώρα μας, υπήρξε το Λεξιλόγιο του Μακρυγιάννη των Ι. Ν. Καζάζη, Ν. Κυριαζίδη και J. Brehier. Επρόκειτο για έναν πίνακα λέ­ξεων (index verborum) με τις παραπομπές τους. Η ίδια ομάδα εκπόνησε και *Τα ελληνικά του Μακρυγιάννη*. Εκδόθηκαν επίσης *Η θυσία του Αβραάμ στον Υπολογιστή: Λεξιλογικοί πίνακες και υφολογικά σχόλια*  και *Του κύκλου τα γυρίσματα: Ο Ερωτόκριτος σε ηλεκτρονική ανάλυση*. Ας αναφερθεί ακόμη το επίσης ηλεκτρονικό έργο των Ρόντρικ Μπίτον, Τζέιμς Κέλι και Τίνας Λεντάρη, *Πίνακες Συμφραζομένων του “Διγενή Ακρίτα”.*
Το Κέντρο Ελληνικής γλώσσας παρουσίασε σε ηλεκτρονική μορφή το ΣΠ του έργου του Γιώργου Σεφέρη  ενώ ακολούθησαν και ΣΠ για τον Μανόλη Αναγνωστάκη, τον Κώστα Βάρναλη, τον Κωνσταντίνο Καβάφη, τον Ανδρέα Κάλβο, τον Κώστα Καρυωτάκη και τον Μίλτο Σαχτούρη.

## Βιβλιογραφικές αναφορές


Κατηγορία:Βιβλιοθηκονομία
Μαλάλα Γιουσαφζάι

Η **Μαλάλα Γιουσαφζάι** (*Malala Yousafzai*, Παστούν: ملاله یوسفزۍ, Ουρντού: ملالہ یوسف زئی) είναι Πακιστανή ακτιβίστρια που αγωνίζεται για το δικαίωμα των κοριτσιών στην εκπαίδευση στη χώρα της.

## Βιογραφία
Η Μαλάλα γεννήθηκε στις 12 Ιουλίου 1997 στην πόλη Μινγκόρα του Πακιστάν, μέλος μιας οικογένειας σουνιτών Παστούν.  Οι Γονείς της είναι οι Ζιαουντίν Γιουσαφζάι και Τουρ Πεκάι. Η Μαλάλα έχει και δύο μικρότερους αδελφούς. Η πρώτη της εκπαίδευση τής δόθηκε από τον πατέρα της, ο οποίος είναι ιδιοκτήτης σχολείου και ποιητής. Το όνομά της είναι προς τιμή της Πακιστανής λαϊκής ηρωίδας Μαλαλάι Τζόγια  (1861-1880).

Σε ηλικία 11 ετών ξεκίνησε να γράφει (χρησιμοποιώντας ψευδώνυμο) σε μπλογκ, όπου περιέγραφε τη ζωή της στην πόλη Μινγκόρα, στο βορειοδυτικό Πακιστάν, μετά την κατάληψη της εξουσίας στην περιοχή από τους Ταλιμπάν, που απαγόρευσαν στα κορίτσια να πηγαίνουν στο σχολείο και εξέφραζε τις απόψεις της σχετικά με το δικαίωμα των κοριτσιών στη μόρφωση. Τα επόμενα χρόνια έδωσε συνεντεύξεις σε διάφορα μέσα, τόσο της χώρας της όσο και άλλων χωρών, στα οποία υποστήριζε το δικαίωμα των κοριτσιών να πηγαίνουν στο σχολείο. Στο μεταξύ έγινε γνωστή η ταυτότητά της.

Το πρωί της 9ης Οκτωβρίου 2012 ένας άντρας πυροβόλησε στο κεφάλι τη Μαλάλα Γιουσαφζάι ενώ βρισκόταν μέσα στο σχολικό λεωφορείο, τραυματίζοντάς την πολύ σοβαρά. Τις μέρες μετά την επίθεση νοσηλεύθηκε σε κρίσιμη κατάσταση σε νοσοκομείο στο Πακιστάν και στη συνέχεια, όταν η κατάστασή της σταθεροποιήθηκε, μεταφέρθηκε στο νοσοκομείο *Queen Elizabeth* του Μπέρμιγχαμ, στην Αγγλία, το οποίο επιλέχθηκε μεταξύ πολλών προσφορών για τη νοσηλεία της. Η απόπειρα δολοφονίας προκάλεσε μια έκρηξη συμπαράστασης προς την 15χρονη τότε μαθήτρια, τόσο στο Πακιστάν όσο και σε ολόκληρο τον κόσμο.

Το 2013 της απονεμήθηκε το Βραβείο Ζαχάρωφ και ήταν υποψήφια για το Νόμπελ Ειρήνης.

Το 2014 τελικά της απονεμήθηκε το Νόμπελ Ειρήνης για τον αγώνα της για το δικαίωμα των κοριτσιών στην εκπαίδευση. Σήμερα είναι ο νεότερος κάτοχος βραβείου Νόμπελ στον κόσμο, κερδίζοντας το σε ηλικία 17 ετών.

## Παραπομπές


## Εξωτερικοί σύνδεσμοι

	
* 
* 
* 
* 
* 
* 
* 

Κατηγορία:Πακιστανοί συγγραφείς
Κατηγορία:Πακιστανοί ακτιβιστές
Κατηγορία:Βραβευμένοι με Νόμπελ Ειρήνης
Κατηγορία:Βραβευμένοι με το Βραβείο Ζαχάρωφ
Κατηγορία:Περιστατικά βίας εις βάρος γυναικών
Κατηγορία:Πακιστανοί φεμινιστές
Κατηγορία:Αποδέκτες του Τάγματος του Χαμόγελου
Ηλεκτρονιακό ζεύγος

[right|thumb|200px|[Διάγραμμα μοριακών τροχιακών|Διαγράμματα μοριακών τροχιακών που απεικονίζουν έναν ομοιοπολικό δεσμό (αριστερά) και έναν πολωμένο ομοιοπολικό δεσμό (δεξιά) σε ένα διατομικό μόριο. Και στις δυο περιπτώσεις ο χημικός δεσμός δημιουργείται με το σχηματισμό ενός ηλεκτρονιακού δεσμού.]]

**Ηλεκτρονιακό ζεύγος** ή **ζεύγος κατά Λιούις** ονομάζονται, στη χημεία, δύο (2) ηλεκτρόνια που καταλαμβάνουν το ίδιο τροχιακό, αλλά έχουν αντίθετα σπιν. Η έννοια του ηλεκτρονιακού ζεύγους εισήχθηκε το 1916 σε έγγραφο του Γκίλμπερτ Λιούις (*Gilbert N. Lewis*) 

Επειδή τα ηλεκτρόνια είναι φερμιόνια, η απαγορευτική αρχή του Πάουλι απαγορεύει αυτά τα σωματίδια να έχουν ακριβώς την ίδια τετράδα κβαντικών αριθμών. Γι' αυτό μπορούν να καταλάβουν το ίδιοτροχιακό, οπότε έχουν ιδιους τους πρώτους τρεις (3) κβαντικούς αριθμούς, μόνο αν διαφέρουν στον τέταρτο κβαντικό αριθμό, δηλαδή τον κβαντικό αριθμό σπιν. Αυτό περιορίζει το μέγιστο αριθμό ηλεκτρονίων στο ίδιο τροχιακό σε ακριβώς δύο (2). 

Το ζευγάρωμα των σπιν είναι συχνά ενεργειακά ευνοϊκό και γι' αυτόν το ρόλο τα ηλεκτρονιακά ζεύγη παίζουν έναν πολύ σημαντικό ρόλο στη χημεία, γιατί μπορούν:
# Να σχηματίσουν έναν χημικό δεσμό μεταξύ δύο ατόμων.
# Να σχηματίσουν ένα μονήρες ζεύγος σε ένα άτομο.

Επειδή τα σπιν είναι ζευγαρωμένα, η μαγνητική ροπή των ηλεκτρονίων αλληλακυρώνεται και η συνεισφορά του ηλεκτρονιακού ζεύγους στις μαγνητικές ιδιότητες θα είναι γενικά μηδενική, και ένα χημικό είδος που περιέχει μόνο ηλεκτρονιακά ζεύγη είναι ένα διαμαγνητικό.

Παρόλο που μια ισχυρή τάση για ζευγάρωμα των ηλεκτρονίων παρατηρείται στη χημεία, είναι επίσης πιθανό ότι τα ηλεκτρόνια μπορεί να υπάρχουν και ως μονήρη ηλεκτρόνια (δηλαδή αζευγάρωτα ηλεκτρόνια).

Στην περίπτωση τής μεταλλικής δεσμολογίας οι μαγνητικές ροπές επίσης αντισταθμίζονται σε μεγάλο βαθμό, αλλά η δεσμολογία είναι πιο κοινή, ώστε τα ανεξάρτητα ζεύγη ηλεκτρονίων δεν μπορούν να διαχωριστούν και είναι καλύτερα να θεωρηθούν τα ελεύθερα ηλεκτρόνια ως ενας συλλογικός «ωκεανός ηλεκτρονίων».

Μια πολύ ειδική περίπτωση σχηματισμού ενός ηλεκτρονιακού ζεύγους υπάρχει στην υπεραγωγιμότητα: ο σχηματισμός των ζευγών Κούπερ (*Cooper pairs*).

## Δείτε επίσης

# Θεωρία ηλεκτρονιακού ζεύγους πολυεδρικού σκελετού
# Κανόνες mno Τζέμμις
# Οξεοβασική χημεία κατά Λιούις
# Πυρηνόφιλο
# Παραγωγή ηλεκτρονιακού ζεύγους

## Αναφορές και σημειώσεις


Κατηγορία:Χημικός δεσμός
Θέατρο Λυκαβηττού

Το **Θέατρο Λυκαβηττού** είναι ένα υπαίθριο θέατρο το οποίο βρίσκεται σε χώρο που παλαιότερα ήταν λατομείο, στον λόφο του Λυκαβηττού, στην Αθήνα. Στον χώρο του θεάτρου γίνονται συναυλίες και παραστάσεις το καλοκαίρι, ως μέρος του Φεστιβάλ Αθηνών και Επιδαύρου.

## Ιστορία
Το λατομείο του Λυκαβηττού διέκοψε τη λειτουργία του το 1919. Ο χώρος χρησιμοποιήθηκε ως υπαίθριο θέατρο από τo Καθεστώς της 4ης Αυγούστου στο πλαίσιο προπαγανδιστικών εκδηλώσεων. Την Κυριακή 7 Αυγούστου 1939 ανέβηκε για πρώτη φορά εκεί θεατρική παράσταση με το έργο του Χαίνριχ φον Κλάιστ «Πενθεσίλεια»   σε σκηνοθεσία του Τάκη Μουζενίδη, παραγωγή της Ε.Ο.Ν και του Βασιλικού (Εθνικού) Θεάτρου.

Το σημερινό υπαίθριο θέατρο κατασκευάστηκε το 1964-65. Ο χώρος εκμισθώθηκε τον Οκτώβριο του 1964 από την Άννα Συνοδινού για είκοσι χρόνια, με άδεια κατασκευής θεάτρου και με την υποχρέωση να επιστρέψει στην κυριότητα του Δημοσίου μετά την πάροδο της περιόδου της μίσθωσης. 

Από τον Ιούνιο του 2013 και για 10 χρόνια το θέατρο παρέμεινε κλειστό γιατί κρίθηκε στατικά επικίνδυνο. Ο Δήμος Αθηναίων το ανακαίνισε και επαναλειτούργησε τον Σεπτέμβριο του 2023.

## Κατασκευή
Αρχιτέκτονας του θεάτρου ήταν ο Τάκης Ζενέτος. Το θέατρο αποτελείται από μεταλλικό σκελετό, ο οποίος έχει χτιστεί σε τεχνητό κοίλο που είχε προκύψει από λατομικές εργασίες. 

## Δείτε ακόμα
* Λυκαβηττός

## Αναφορές


Λυκαβητ
Βασίλης Καραπατάκης

Ο **Βασίλης Καραπατάκης** (πραγματικό όνομα: **Βασίλειος Καψάλης**) (Καρδίτσα, 30 Νοεμβρίου 1922 - Αθήνα, 27 Μαρτίου 1974) ήταν Έλληνας συνθέτης, μπουζουξής και τραγουδιστής.

## Βιογραφικά στοιχεία
Ο Βασίλης Καραπατάκης γεννήθηκε το 1922 στην Καρδίτσα.Το πραγματικό του επώνυμο ήταν Καψάλης. Ο πατέρας του Κώστας έπαιζε λαούτο επαγγελματικά καθώς και τα αδέρφια του Ηλίας και Θανάσης που έπαιζαν βιολί και κιθάρα αντίστοιχα. Αρχικά ο Βασίλης άρχισε να παίζει επαγγελματικά στην περιοχή του λαούτο και αργότερα μπουζούκι.

Το 1945 πηγαίνει στην Αθήνα και καθιερώνετε στη δισκογραφία και στα κέντρα διασκέδασης. Το πρώτο τραγούδι που ηχογράφησε είχε τίτλο «Του αναπήρου η μάνα». Πρώτη του όμως επιτυχία ήταν το «Όταν κοιμάται ο δυστυχής».Η καλύτερη εποχή της καριέρας του ήταν από το 1957 μέχρι το 1963. Υπήρξε ένας από τους πιο αδικημένους μουσικούς της εποχής εκείνης αφού πολλά από τα τραγούδια που έγραφε τα πουλούσε για ένα κομμάτι ψωμί, ή κατόπιν συμφωνίας με την δισκογραφική εταιρία. Τα τελευταία χρόνια της ζωής του άνοιξε σχολή μουσικής στο Αιγάλεω. Μέχρι το τέλος του έγραφε τραγούδια.
Πέθανε στις 27 Μαρτίου του 1974 από καρκίνο του λάρυγγα αγκαλιά μ' αυτό που αγαπούσε πιο πολύ, το μπουζούκι του.

## Μερικά από τα τραγούδια του
* Στη χειμωνιάτικη βροχή Μουσική: Βασίλης Καραπατάκης Στίχοι: Άγγελος Αττικός, πρώτη εκτέλεση: Γιώτα Λύδια
* Στην ψάθα θα πεθάνω Μουσική: Βασίλης Καραπατάκης  Στίχοι: Κώστας Βίρβος, πρώτη εκτέλεση: Στέλιος Καζαντζίδης
* Γονιού ευχή Μουσική: Βασίλης Καραπατάκης Στίχοι: Νίκος Δαλέζιος πρώτη εκτέλεση: Μανώλης Αγγελόπουλος    
* Ο μαύρος δρόμος:  Μουσική: Βασίλης Καραπατάκης, Στίχοι: Κώστας Βίρβος, πρώτη εκτέλεση: Αφεντούλα Ραζέλη
* Σοράγια: Μουσική Βασίλης Καραπατάκης, Στίχοι Κώστας Βίρβος, πρώτη εκτέλεση: Μανώλης Αγγελόπουλος & Γιώτα Λύδια & Βασίλης Καραπατάκης

Κατηγορία:Έλληνες μουσικοί
Κατηγορία:Έλληνες τραγουδιστές
Κατηγορία:Έλληνες συνθέτες
Κατηγορία:Έλληνες μπουζουκτσήδες
Μικρή κουκουβάγια

Η **μικρή κουκουβάγια** ή **Αθηνά η νυκτία** (*Athene noctua*) είναι πτηνό της μεγάλης οικογένειας των Γλαυκιδών. Αν και στην Ελλάδα συχνά το συγκεκριμένο είδος αποκαλείται απλά **κουκουβάγια**, στην πραγματικότητα ο όρος κουκουβάγια περιγράφει όλα τα Γλαυκόμορφα πτηνά και όχι μόνο ένα είδος. Η Μικρή Κουκουβάγια κατοικεί σε πολλές περιοχές με υψηλή θερμοκρασία στην Ευρώπη, στην Ασία δυτικά της Κορέας, και στη βόρεια Αφρική. 

Κατηγορία:Γλαυκίδες
Κατηγορία:Πτηνά της Ευρώπης
Κατηγορία:Πτηνά της Ασίας
Κατηγορία:Πτηνά της Αφρικής
Κατηγορία:Πτηνά της Ελλάδας
Το Ημερολόγιο ενός Σπασίκλα: Τρελή Γκαντεμιά

Το ***Το Ημερολόγιο ενός Σπασίκλα: Τρελή Γκαντεμιά***, γνωστό ως "*Diary of a Wimpy Kid: Hard Luck*" στις ΗΠΑ, είναι ένα σύγχρονο μυθιστόρημα σε κόμικς, γραμμένο και εικονογραφημένο από τον Αμερικανό συγγραφέα και σκιτσογράφο Τζεφ Κίνι, και το όγδοο βιβλίο της σειράς *[[Το Ημερολόγιο ενός Σπασίκλα]]*. Στις ΗΠΑ κυκλοφορεί από τις εκδόσεις Amulet Books, ενώ στην Ελλάδα από τις εκδόσεις Ψυχογιός.

## Πλοκή
Ο Γκρεγκ Χέφλι έχει φάει ήττα. Ο κολλητός του, ο Ράουλι, τον έχει κάνει πέρα και το να βρει νέους φίλους στο Γυμνάσιο αποδεικνύεται εξαιρετικά δύσκολο. Αποφασίζει, λοιπόν, να αφήσει τα πράγματα στην τύχη. Θα αλλάξει, άραγε, η ζωή του με μια καλή ζαριά ή είναι καταδικασμένος σε τρελή γκαντεμιά;

## Συνέχεια
Αυτό είναι το όγδοο βιβλίο της σειράς *[[Το Ημερολόγιο ενός Σπασίκλα]]*. Το προηγούμενο είναι το *[[Το Ημερολόγιο ενός Σπασίκλα: Στους Δύο Τρίτος δεν Χωρεί]]* και το επόμενο είναι το *[[Το Ημερολόγιο ενός Σπασίκλα: Θα Πάει Μακριά η Βαλίτσα]]*.

## Παραπομπές

## Εξωτερικοί σύνδεσμοι
https://www.psichogios.gr/site/Books/show/1002353/to-hmerologio-enos-spasikla-8-trelh-gkantemia

Κατηγορία:Το Ημερολόγιο ενός Σπασίκλα (σειρά)
Οκρούγκ Κολουμπάρα

Η **Οκρούγκ Κολουμπάρα** (*[[σερβικά]] : Колубарски округ*) είναι διοικητική διαίρεση, διοικητική περιοχή, της Δημοκρατίας της Σερβίας. Βρίσκεται στην κεντρική Σερβία, έχει πληθυσμό 174.228 κατοίκους. Το διοικητικό κέντρο της είναι το Βάλιεβο που βρίσκεται στις όχθες του ποταμού Κολουμπάρα. Έχει έκταση 2,474 τετραγωνικά χλμ, επτά δήμους και 211 οικισμούς ή χωριά.

## Δήμοι

Η περιοχή περιλαμβάνει τους δήμους:
* Οσετσίνα
* Ούμπ
* Λάκοβατς
* Βάλιεβο
* Μιόνιτσα
* Ljig 

## Παραπομπές


## Πηγές
* *All official material made by Government of Serbia is public by law. Information was taken from [http://www.srbija.gov.rs/ srbija gov].*

## Εξωτερικοί σύνδεσμοι
* 

Κατηγορία:Διοικητική διαίρεση της Δημοκρατίας της Σερβίας
Οκρούγκ Μπορ

Η **Οκρούγκ Μπορ** (*[[σερβικά]] : Борски округ*) είναι διοικητική διαίρεση, διοικητική περιοχή, της Δημοκρατίας της Σερβίας. Έχει πληθυσμό 123.848 κατοίκους (απογραφή του 2011) και έκταση 3.507 τετραγωνικά χλμ, διοικητικό κέντρο της περιοχής είναι η πόλη Μπορ. Η περιοχή είναι κυρίως αγροτική, έχει ορυχεία χαλκού και χρυσού, το 33% του εδάφους της είναι πεδινό ενώ το υπόλοιπο 67% είναι ορεινό.

## Δήμοι
Η διοικητική περιοχή περιλαμβάνει τους δήμους:
* Μπορ
* Κλάδοβο
* Νεγκοτίν
* Μάιντανπεκ

## Παραπομπές


## Πηγές
* επίσημη ιστοσελίδα, στα σερβικά

## Εξωτερικοί σύνδεσμοι
* 

Κατηγορία:Διοικητική διαίρεση της Δημοκρατίας της Σερβίας
Στύλος

Η λέξη **Στύλος** μπορεί να αναφέρεται:

## Οικισμοί
*Στύλος Ευρυτανίας, οικισμός.
*Στύλος Χανίων, οικισμός.
*Στύλος (ακρωτήρι).

## Άλλες χρήσεις
*Στύλος (βοτανική).
*Στύλος (βιολογία).

## Δείτε επίσης
*Στύλο, πόλη της Ιταλίας.
Πτεριδίνη

Η **πτεριδίνη** είναι ετεροκυκλική αρωματική ένωση, το μόριο της οποίας προέρχεται από συμπύκνωση ενός δακτυλίου πυριμιδίνης με έναν δακτύλιο πυραζίνης. Η πτεριδίνη αποτελεί τη μητρική ένωση για δύο μεγάλες οικογένειες βιοχημικά σημαντικών ενώσεων, των πτερινών και των φλαβινών. Επίσης, ο μοριακός σκελετός της πτεριδίνης, όπως και της συγγενικής της δικυκλικής ένωσης κιναζολίνης, χρησιμοποιείται ως αφετηρία για τη σύνθεση πολλών φαρμάκων και φυσικών προϊόντων.

## Σύνθεση
Η πτεριδίνη και τα υποκατεστημένα παράγωγά της συντίθενται κυρίως με αντιδράσεις συμπύκνωσης μεταξύ 4,5-διαμινοπυριμιδινών και α-δικαρβονυλικών ενώσεων (αντίδραση Gabriel-Colman) ή 4-αμινο-5-νιτροζοπυριμιδινών και α-καρβονυλομεθυλενικών ενώσεων (αντίδραση Timmis). Για παράδειγμα, η μη υποκατεστημένη πτεριδίνη μπορεί να συντεθεί με συμπύκνωση 4,5-διαμινοπυριμιδίνης με γλυοξάλη:

:420px

Παράδειγμα αντίδρασης τύπου Timmis είναι η συμπύκνωση 4-αμινο-5-νιτροζοπυριμιδίνης με υποκατεστημένες α-αιθυλοκετόνες:

:420px

## Παραπομπές


Κατηγορία:Ετεροκυκλικές οργανικές ιμίνες
Κατηγορία:Αρωματικές ιμίνες
Νάρδος

Ο **Νάρδος** είναι γένος φυτών της οικογένειας των αγρωστιδών με μοναδικό είδος το *[[Nardus stricta]]* (Νάρδος ο σφικτός). Εξαπλώνεται στην Ευρασία, τη Β. Αφρική και την ΝΑ Βόρεια Αμερική. Είναι αυτόχθονο αυτοφυές μέλος της Ελληνικής χλωρίδας με ευρεία εξάπλωση στην ηπειρωτική Ελλάδα και την Πελοπόννησο.

## Εξωτερικοί σύνδεσμοι
* 
* 

Κατηγορία:Αρωματικά φυτά
Κατηγορία:Ποοειδή
Κατηγορία:Χλωρίδα της Ασίας
Κατηγορία:Ευρωπαϊκή χλωρίδα
Κατηγορία:Αλπική χλωρίδα
Κατηγορία:Ορεινή χλωρίδα
Κατηγορία:Χλωρίδα της Βόρειας Αφρικής
Νεάπολη Ηλείας

Η **Νεάπολη** είναι χωριό της Ηλείας. Ανήκει στο Δήμο Ανδραβίδας-Κυλλήνης.

## Τοποθεσία
Βρίσκεται σε υψόμετρο 64 μέτρων, στα 5 χιλιόμετρα βορειοανατολικά της Βάρδας, στον κάμπο της Ηλείας. Είναι τοποθετημένο ανάμεσα στους τοπικούς χειμάρρους "Φούντακας", "Βέργα" και "Ντρεμούσα". Απέχει μία ώρα από την Πάτρα.

## Ιστορία
Την 20/04/1835 προσαρτάται στον τότε Δήμο Καλοτυχίας. Με το ΦΕΚ 5Α της 08/03/1841 αποσπάται από το Δήμο Καλοτυχίας και προσαρτάται στο Δήμο Βουπρασίων. Με το ΦΕΚ 256Α της 28/08/1912 αποσπάται από το Δήμο Βουπρασίων και προσαρτάται στην κοινότητα Μαλίκι. Το ΦΕΚ 28Α της 08/02/1916 προσαρτά τον οικισμό στην κοινότητα Ψαρίου. Με το ΦΕΚ 60Α της 18/04/1928 ορίζεται ο οικισμός ως έδρα της νεοπαγούς κοινότητας Μπεντενίου. Το προηγούμενο όνομα του χωριού ήταν **Μπεντένι**, το οποίο άλλαξε σε **Νεάπολις** με το ΦΕΚ 287Α της 10/10/1955. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε μία ώρα και τριάντα πέντε λεπτά δρόμο στα 1885 από τη Μανωλάδα, την έδρα του τότε Δήμου Βουπρασίων.

Από το Μπεντένι αναφέρεται ότι ήταν ο γερο-Ανδρέας Τσουρούλας, αγωνιστής της Επανάστασης του 1821.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Λοιπά στοιχεία
Πολιούχος του χωριού είναι ο Άγιος Γεώργιος. Συνοικίες του χωριού είναι οι εξής: Γιαννοπουλαίικα, Κασταναίικα, Λαμπιραίικα, Ραφταίικα, Παναγοπουλαίικα και Τζουδαίικα.

Οι κάτοικοι του χωριού ασχολούνται κυρίως με τη γεωργία και την κτηνοτροφία.

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νεάπολης Ηλείας, eetaa.gr. Ανακτήθηκε: 23/02/2014.
* Ε.Ε.Τ.Α.Α. - Διοικητικές μεταβολές Κοινότητας Νεάπολης Ηλείας, eetaa.gr. Ανακτήθηκε: 11/09/2016.
* Ιστολόγιο "Νεάπολη Ηλείας"
* Νεάπολη Ηλείας, moriasnow.gr

Κατηγορία:Δήμος Βουπρασίας
Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Οκρούγκ Ζλάτιμπορ

Η **Οκρούγκ (Περιφέρεια) Ζλάτιμπορ** (*[[σερβικά]]: Златиборски округ*) είναι Διοικητική διαίρεση της Δημοκρατίας της Σερβίας. Σύμφωνα με την απογραφή του 2011 η διοικητική περιοχή έχει πληθυσμό 286.549 άτομα κι έκταση 6.140 τετραγωνικά χλμ. (ή 2.370 τετραγωνικά μίλια), διοικητικό κέντρο της περιοχής είναι η πόλη Ούζιτσε. Βρίσκεται στα σύνορα της Σερβίας με το Μαυροβούνιο και τη Βοσνία Ερζεγοβίνη.

## Δήμοι
Η διοικητική περιοχή περιλαμβάνει τους δήμους:
* Μπαγίνα Μπάτστα
* Κοσγερίτς
* Ούζιτσε
* Ποζέγκα
* Τσαγιετίνα
* Αρίλγε
* Νόβα Βάρος
* Πριγιεπόλιε
* Σγενίτσα
* Πριμπόγ

## Αξιοθέατα
Το Ζλάτιμπορ έχει πολλούς δημοφιλείς τουριστικούς προορισμούς, το όρος Ζλάτιμπορ που αποτελεί φυσικό εθνικό πάρκο. Ο ποταμός Δρίνος και η λίμνη Πέρουσατς. Ιστορικό μνημείο είναι το μοναστήρι Ράτσα που χτίστηκε τον 13ο αιώνα και γνώρισε πολλές καταστροφές.

## Παραπομπές

* *All official material made by the Government of Serbia is public by law. Information was taken from the [http://www.srbija.gov.rs/ srbija gov]*

## Εξωτερικοί σύνδεσμοι
* 

Κατηγορία:Διοικητική διαίρεση της Δημοκρατίας της Σερβίας
Beatles For Sale

***Beatles For Sale*** ονομάζεται το τέταρτο άλμπουμ του αγγλικού Ροκ συγκροτήματος *[[The Beatles]]*. Κυκλοφόρησε στις 4 Δεκεμβρίου 1964 και σκαρφάλωσε στην κορυφή των τσαρτ της πατρίδας του συγκροτήματος, παραμένοντας εκεί για έντεκα εβδομάδες, ενώ διατηρήθηκε στο Top-20 για σχεδόν ένα χρόνο.
Δεν κυκλοφόρησε στην Αμερική, παρά μόνο σε επανέκδοση το 1987. Αντί αυτού, οκτώ από τα τραγούδια του δίσκου συμπεριλήφθηκαν στην κυκλοφορία "*Beatles '65*", το οποίο ανέβηκε στο # 1 του Billboard για εννέα εβδομάδες στις αρχές του 1965.

## Λίστα τραγουδιών
Όλα τα κομμάτια είναι γραμμένα από τον Τζων Λένον και τον Πωλ ΜακΚάρτνεϋ, με εξαίρεση έξι διασκευές που συμπεριλήφθηκαν στον δίσκο.

## Θέσεις τσαρτ
***Beatles for Sale*** *(άλμπουμ)*

***Επίσημη κυκλοφορία: [[4 Δεκεμβρίου]] [[1964]]***

## Βραβεία
***Beatles for Sale*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Χρυσός 
Αυστραλία (*ΑRIA Certification*): Χρυσός 
Ηνωμένο Βασίλειο (*BPI Certification*): Χρυσός 

## Σημειώσεις


## Πηγές
* Beatles for Sale - The Beatles | Songs, Reviews, Credits, Awards | AllMusic
* The Beatles: Beatles For Sale | Album Reviews | Pitchfork

Κατηγορία:Δισκογραφία των Beatles
Κουρτέσι Ηλείας

To **Κουρτέσι** είναι οικισμός του Νομού Ηλείας. Βρίσκεται στο βόρειο τμήμα του νομού. Το χωριό περικλείουν οι τοπικοί χείμαρροι "Γουβός" και "Σκλήθρος". Ανήκει από το 2010 κ.εξ. διοικητικά στο Δήμο Ανδραβίδας-Κυλλήνης.

## Ιστορία
Το προηγούμενο όνομα του χωριού ήταν **Σούβαρδον**.

Ο οικισμός απείχε δύο ώρες δρόμο στα 1885 από τη Μανωλάδα, την έδρα του τότε Δήμου Βουπρασίων.

Με το ΦΕΚ 50Α της 25/07/1879 ο οικισμός προσαρτάται στο Δήμο Βουπρασίων, ενώ με το ΦΕΚ 256Α της 28/08/1912 αποσπάται από το Δήμο Βουπρασίων και προσαρτάται στην κοινότητα Καπελέτου. Με το ΦΕΚ 258Α της 13/10/1924 αποσπάται από την κοινότητα Καπελέτου και προσαρτάται στην κοινότητα Μαζίου. Την 08/08/1928 με το ΦΕΚ 156Α μετονομάζεται σε **Ελαιότοπος**. Με το ΦΕΚ 276Α της 23/09/1977 ξαναλλάζει όνομα και ονομάζεται πλέον **Κουρτέσιον**. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Λοιπά στοιχεία
Στο χωριό δραστηριοποιείται ο ποδοσφαιρικός σύλλογος "Α.Π.Ο. Κουρτεσίου" που παίζει στα ερασιτεχνικά πρωταθλήματα του Νομού Ηλείας. Τις τελευταίες δεκαετίες το χωριό αντιμετωπίζει συχνά πυκνά πλημμυρικά φαινόμενα λόγω της υπερχείλισης του χειμάρρου "Γουβός". Οι κάτοικοι του χωριού ασχολούνται κυρίως με τη γεωργία και την κτηνοτροφία.

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Βιβλιογραφία
* Λεωνίδας Φ. Καλλιβρετάκης, "Νέα Πικέρνη Δήμου Βουπρασίων: το χρονικό ενός οικισμού της Πελοποννήσου τον 19ο αιώνα (και η περιπέτεια ενός πληθυσμού)" στον τόμο *Πληθυσμοί και οικισμοί του ελληνικού χώρου. Ιστορικά μελετήματα*, σειρά *Τετράδια Εργασίας*, αρ. 18, Αθήνα, ΙΝΕ/ΕΙΕ, 2003, σελ. 221-242 (ιδίως σελ. 230-231)

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κουρτεσίου Ηλείας, eetaa.gr. Ανακτήθηκε: 23/02/2014.
* Ε.Ε.Τ.Α.Α. - Διοικητικές μεταβολές Κοινότητας Κουρτεσίου Ηλείας, eetaa.gr. Ανακτήθηκε: 11/09/2016.

Κατηγορία:Δήμος Ανδραβίδας - Κυλλήνης
Κατηγορία:Χωριά της περιφερειακής ενότητας Ηλείας
Κατηγορία:Δήμος Βουπρασίας
Viral βίντεο

μικρογραφία|Γράφημα της αθροιστικής επισκεψιμότητας του βίντεο Gangnam Style του PSY (2012–2013).
Ως **βάιραλ βίντεο** () χαρακτηρίζεται ένα βίντεο το οποίο γίνεται δημοφιλές (κυρίως) μέσω διαδικτυακής διαμοίρασης (internet sharing) συνήθως μέσω ιστοσελίδων φιλοξενίας βίντεο, μέσων κοινωνικής δικτύωσης και μηνυμάτων ηλεκτρονικού ταχυδρομείου. Τα βίντεο αυτά χαρακτηρίζονται κυρίως από χιουμοριστικό περιεχόμενο.

## Προέλευση του όρου

Ο όρος προέρχεται από την αγγλική λέξη viral, η οποία σημαίνει κυριολεκτικά "ιικός, αυτός που έχει σχέση με ιό". Στην αγγλική γλώσσα η έκφραση "to go viral" έχει την έννοια του γίνομαι με αστραπιαία ταχύτητα γνωστός (σύγκρινε και με το "εξαπλώνομαι σαν ασθένεια" της ελληνικής), έννοια από στην οποία αντιστοιχίζεται η χρήση του όρου στη συγκεκριμένη περίπτωση.

Ένα ιδιαίτερα γνωστό πρώιμο παράδειγμα ήταν το *[[All your base are belong to us]]* που έγινε δημοφιλές το 2000, κυρίως μέσω μιας κινούμενης εικόνας GIF που δημιουργήθηκε με αφορμή λάθη μεταφράσεως στην αγγλική έκδοση ενός ιαπωνικού βιντεοπαιχνιδιού. Πρόσφατο παράδειγμα είναι Η Ανθρωποκτονία του Αφροαμερικανού Τζορτζ Φλόιντ από αστυνομικό το 2020.

Κατηγορία:Διαδικτυακά μιμίδια
The Best Of The Doors

**The Best Of The Doors** είναι ο τίτλος της συλλογής τραγουδιών του αμερικάνικου ροκ συγκροτήματος The Doors, η οποία κυκλοφόρησε το Νοέμβριο του 1985 μέσω της δισκογραφικής εταιρείας "Elektra Records".

Περιλαμβάνει τραγούδια από τα έξι στούντιο άλμπουμ που ηχογράφησαν οι Doors με τον Τζιμ Μόρισον στα φωνητικά, αφήνοντας εκτός της κυκλοφορίας τραγούδια από τους δύο δίσκους του συγκροτήματος μετά το θάνατο του τραγουδιστή, όπως και από το "*[[An American Prayer]]*" του 1978.

Η συλλογή σκαρφάλωσε στο # 32 του Billboard και οι πωλήσεις της ξεπέρασαν τον αριθμό των δέκα εκατομμυρίων αντιτύπων μόνο στις Ηνωμένες Πολιτείες, με αποτέλεσμα να βραβευθεί ως διαμαντένιος δίσκος.

## Τραγούδια
***CD 1***
# ***[[Break On Through (To the Other Side)]]*** *(Morrison, Krieger, Manzarek, Densmore)*2:27
# ***[[Light My Fire]]*** *(Morrison, Krieger, Manzarek, Densmore)*7:07
# ***The Crystal Ship*** *(Morrison, Krieger, Manzarek, Densmore)*2:32
# ***[[People Are Strange]]*** *(Morrison, Krieger, Manzarek, Densmore)*2:09
# ***Strange Days*** *(Morrison, Krieger, Manzarek, Densmore)*3:08
# ***Love Me Two Times*** *(Morrison, Krieger, Manzarek, Densmore)*3:14
# ***Alabama Song*** *(Brecht, Weill)*3:18
# ***[[Five to One]]*** *(Morrison, Krieger, Manzarek, Densmore)*4:25
# ***Waiting for the Sun*** *(Morrison, Krieger, Manzarek, Densmore)*3:58
# ***Spanish Caravan*** *(Morrison, Krieger, Manzarek, Densmore)*2:57
# ***[[When the Music's Over]]*** *(Morrison, Krieger, Manzarek, Densmore)*10:56

***CD 2***
# ***[[Hello, I Love You]]*** *(Morrison, Krieger, Manzarek, Densmore)*2:15
# ***[[Roadhouse Blues]]*** *(Morrison, Krieger, Manzarek, Densmore)*4:02
# ***[[L.A. Woman]]*** *(Morrison, Krieger, Manzarek, Densmore)*7:49
# ***[[Riders on the Storm]]*** *(Morrison, Krieger, Manzarek, Densmore)*7:10
# ***[[Touch Me]]*** *(Krieger)*3:34
# ***[[Love Her Madly]]*** *(Morrison, Krieger, Manzarek, Densmore)*3:17
# ***The Unknown Soldier*** *(Morrison, Krieger, Manzarek, Densmore)*3:23
# ***[[The End]]*** *(Morrison, Krieger, Manzarek, Densmore)*11:42

## Τα μέλη του συγκροτήματος
Τα τραγούδια του ***The Best Of The Doors*** ηχογραφήθηκαν από τους εξής μουσικούς:

* **[[Τζιμ Μόρισον]]***φωνητικά*
* **[[Ρόμπι Κρίγκερ]]***κιθάρα*, *φωνητικά*
* **[[Ρέι Μάνζαρεκ]]***πλήκτρα*, *πιάνο*, *μπάσο*
* **[[Τζον Ντένσμορ]]***τύμπανα*

## Θέσεις τσαρτ
***The Best Of The Doors*** *(άλμπουμ)*

***Επίσημη κυκλοφορία: [[Νοέμβριος]] [[1985]]***

## Βραβεία
***The Best Of The Doors*** *(άλμπουμ)*

** Ηνωμένες Πολιτείες (*RIAA Certification*): Διαμαντένιος 
** Καναδάς (*CRIA Certification*): 6 x πλατινένιος 
** Ηνωμένο Βασίλειο (*BPI Certification*): Πλατινένιος 
** Γαλλία (*SNEP Certification*): Πλατινένιος 
** Νορβηγία (*IFPI Certification*): Χρυσός 
** Φινλανδία (*Musiikkituottajat Certification*): Χρυσός 
** Αργεντινή (*CAPIF Certification*): Πλατινένιος 

## Παραπομπές


## Εξωτερικοί σύνδεσμοι
* The Best of The Doors - The Doors | Songs, Reviews, Credits, Awards | Allmusic
* Doors, The - The Best Of The Doors at Discogs
* THE DOORS The Best Of The Doors reviews and MP3 - Prog Archives

Κατηγορία:Δισκογραφία των The Doors
Κατηγορία:Άλμπουμ του 1985
Help!

***Help!*** είναι ο τίτλος του πέμπτου άλμπουμ του αγγλικού ροκ συγκροτήματος *[[The Beatles]]*, το οποίο κυκλοφόρησε στις 6 Αυγούστου 1965 μέσω της δισκογραφικής εταιρείας Parlophone και σκαρφάλωσε στην κορυφή των τσαρτ της πατρίδας του συγκροτήματος, παραμένοντας εκεί για εννέα εβδομάδες.

Η βρετανική έκδοση του άλμπουμ περιέχει επτά κομμάτια που συμπεριλήφθηκαν στην ομώνυμη ταινία, ενώ η αντίστοιχη αμερικάνικη αποτελεί σάουντρακ της.

Το *Help!* κατατάχθηκε στην 331η θέση της λίστας με τα "500 καλύτερα άλμπουμ όλων των εποχών" του περιοδικού *[[Rolling Stone]]*.

## Λίστα τραγουδιών
Όλα τα κομμάτια είναι γραμμένα από τον Τζον Λένον και τον Πολ ΜακΚάρτνεϊ, με τις εξαιρέσεις να αναφέρονται σε παρένθεση.

## Θέσεις τσαρτ
***Help!*** *(άλμπουμ)*

***Επίσημη κυκλοφορία: [[6 Αυγούστου]] [[1965]]***

## Βραβεία
***Help!*** *(άλμπουμ)*
*Ηνωμένες Πολιτείες (*RIAA Certification*): 3 x πλατινένιος 
*Καναδάς (*CRIA Certification*): 2 x πλατινένιος 
*Αυστραλία (*ΑRIA Certification*): Χρυσός 
*Ηνωμένο Βασίλειο (*BPI Certification*): Πλατινένιος 

## Παραπομπές


## Εξωτερικοί σύνδεσμοι
* ''Help!'' στο *[[AllMusic]]*
*  ''Help!'' στο *Pitchfork*

Κατηγορία:Δισκογραφία των Beatles
Κατηγορία:Άλμπουμ του 1965
Ρέσνα

Η **Ρέσεν** ή **Ρέσνα** ( [ˈrɛːsɛn]) είναι κωμόπολη στη νοτιοδυτική Βόρεια Μακεδονία, με περίπου 9.000 κατοίκους. Σχεδόν ισαπέχει από τη Μπίτολα και την Οχρίδα. Η κωμόπολη βρίσκεται σε υψόμετρο 850 μέτρων από τη στάθμη της θάλασσας, κοντά στη λίμνη Μεγάλη Πρέσπα. Η Ρέσεν είναι η μόνη κωμόπολη στην περιοχή της Πρέσπας και έδρα του Δήμου Ρέσεν.

## Όνομα
Το όνομα της πόλης στα σλαβομακεδονικά και στα βουλγάρικα είναι *Ρέσεν* (Ресен), στα σέρβικα *Ρέσαν* (Ресан), στα τουρκικά *Ρέσνε* (*Resne*), στα αλβανικά είναι γνωστή ως *Ρέσνιε* ή *Ρέσνια* (*Resnjë* ή *Resnja*) και στα ελληνικά ως **Ρησίνιο(ν)**.

## Ιστορία
Η αρχαία ιλλυρική πόλη του Δαμαστίου ενδέχεται να βρίσκονταν κοντά στη Ρέσεν. Η ιστορία του Δαμαστίου ως πόλης χρονολογείται από το 431 π.Χ., όταν κατέφθασαν άποικοι από την Αίγινα .

Κατά τον Μεσαίωνα, η περιοχή των Πρεσπών ήταν τμήμα της Βουλγαρικής Αυτοκρατορίας. Μετά την ήττα των Βουλγάρων του Σαμουήλ από τους Βυζαντινούς του Βασιλείου Β΄ Βουλγαροκτόνου, στη Μάχη του Κλειδίου, κάποιοι από τους στρατιώτες του Σαμουήλ, οι οποίοι είχαν τυφλωθεί στο ένα μάτι, εγκαταστάθηκαν σε ένα χωριό στις ακτής της λίμνης Πρέσπας. Οι Βυζαντινοί αποκάλεσαν το χωριό *Ασαμάτι*, που σημαίνει: το χωριό των μονόφθαλμων. Στη συνέχεια η περιοχή πέρασε στη βυζαντινή κυριαρχία.

Αργότερα, η Ρέσεν, έγινε τμήμα της Οθωμανικής Αυτοκρατορίας. Αποτέλεσε κέντρο του βλαχόφωνου Ελληνισμού και ήταν η γενέτειρα του Αχμέντ Νιγιαζί Μπέη, αλβανού αξιωματούχου από αριστοκρατική οικογένεια της πόλης, ο οποίος ήταν ένας από τους πρωτεργάτες και ηγέτες της Επανάστασης των Νεότουρκων. Το πιο φημισμένο μνημείο της Ρέσεν είναι το Σαράι του Αχμέντ Νιγιαζί Μπέη, έπαυλη γαλλικής τεχνοτροπίας. Ο Ελληνικός βλαχόφωνος πληθυσμός προσέφυγε, στο μεγαλύτερο μέρος του, στην περιοχή της Λάρισας και στο Παλαιό Σκυλλίτσι Ημαθίας, μετά το 1913.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Βόρειας Μακεδονίας
Κατηγορία:Δήμος Ρέσεν
ΦΚ Τζαζ

Η **ΦΚ Τζαζ** (φινλανδικά: *FC Jazz*) είναι ποδοσφαιρικός σύλλογος της Φινλανδίας με έδρα την πόλη Πόρι. Ιδρύθηκε το 1934 ως *Πόριν Πάλο-Τόβεριτ* (Porin Pallo-Toverit, PPT) και άλλαξε το όνομά της το 1992. 

## Ευρωπαϊκές συμμετοχές
**[[ΟΥΕΦΑ Τσάμπιονς Λιγκ]]:**

**[[ΟΥΕΦΑ Γιουρόπα Λιγκ]]:**

**[[Κύπελλο Ιντερτότο ΟΥΕΦΑ]]:**

## Τίτλοι-διακρίσεις
*Πρωτάθλημα Φινλανδίας:
**Πρωταθλήτρια (2): 1993, 1996
*Κύπελλο Φινλανδίας:
**Φιναλίστ (1): 1995
*Λιγκ Καπ Φινλανδίας:
**Φιναλίστ (1): 1994

## Παραπομπές


## Εξωτερικοί σύνδεσμοι

*

Κατηγορία:Ποδοσφαιρικές ομάδες Φινλανδίας
Κατηγορία:Ιδρύσεις ποδοσφαιρικών ομάδων το 1934
Κατηγορία:ΦΚ Τζαζ
Πόρι

Η **Πόρι** (, , ) είναι πόλη της Φινλανδίας. Βρίσκεται στις δυτικές ακτές της χώρας, στα παράλια του Βοθνιακού κόλπου και στις εκβολές του ποταμού Κοκεμενγιόκι, που είναι ο μεγαλύτερος της χώρας. Έχει πληθυσμό 83.487 κατοίκους (2014) και το 1952 ήταν πέμπτη μεγαλύτερη πόλη της χώρας (σήμερα βρίσκεται στην εντέκατη θέση). Η πόλη ιδρύθηκε το 1558 από τον Ιωάννη Γ' της Σουηδίας. Είναι σημαντικότερη πόλη της Περιφέρειας Σάτακουντα. Το λιμάνι της είναι σημαντικό διαμετακομιστικό κέντρο χύδην φορτίων και τον Οκτώβριο του 2013 αποτέλεσε τον προορισμό του * MS Nordic Orio*, του πρώτου εμπορικού πλοίου που διέτρεξε ποτέ το Βορειοδυτικό πέρασμα. Συνδέεται ακτοπλοϊκά με πολλά σημαντικά ευρωπαϊκά λιμάνια. Στην πόλη διοργανώνεται το εννιαήμερο Φεστιβάλ Τζαζ Πόρι, που θεωρείται ένα από τα πιο γνωστά της Ευρώπης.

## Παραπομπές


## Εξωτερικοί σύνδεσμοι

* Επίσημη ιστοσελίδα της πόλης

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Μαυροβούνιο (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία του Μαυροβουνίου** (*[[σερβικά]] : Покрајина Црна Гора*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1922. Η κατάργηση της είχε προγραμματιστεί με το Σύνταγμα Βιντοβντάν του 1921. Σύμφωνα με την απογραφή του 1921 είχε 199.227 κατοίκους με έκταση 9.668 τετραγωνικά χλμ.

## Ιστορία
Με την Συνέλευση της Ποντγκόριτσα που έγινε στις 28 Νοεμβρίου 1918 εξελέγη εθνική εκτελεστική επιτροπή η οποία λειτούργησε ως προσωρινή κυβέρνηση της επαρχίας. Το συμβούλιο που εκλέγει αποτελείται από τους: Στέβο Βούκοτιτς , Σπάσογιε Πίλετιτς, Λαζάρ Νταμιάνοβιτς, Ρίστο Γογίτς και πρόεδρος ο Μάρκο Ντάκοβιτς. Τον Απρίλιο του 1919 στη κυβέρνηση της επαρχίας στάλθηκε βασιλικός επίτροπος Ίβο Παβίτσεβιτς, η θητεία του έληξε τον Απρίλιο του 1922.

## Διοικητική διαίρεση
* Οκρούγκ Αντριγιέβιτσκι
* Οκρούγκ Μπάρσκι
* Οκρούγκ Κολασίν
* Οκρούγκ Νίκσιτς
* Οκρούγκ Ποντγκόριτσα
* Οκρούγκ Τσετίνιε

## Αναφορές
* Резултати Пописа становништва Краљевине СХС 1921

Επαρχια Μαυροβουνιου
Κατηγορία:Ιστορία του Μαυροβουνίου
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Βοσνία και Ερζεγοβίνη (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία Βοσνία και Ερζεγοβίνη** (*[[κροατικά]] : Pokrajina Bosna i Hercegovina*, *[[σερβικά]] : Покрајина Босна и Херцеговина*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1922. Σύμφωνα με την απογραφή του 1921 είχε 1.890.440 κατοίκους κι έκταση 51.199 τετραγωνικά χλμ. Η κατάργηση της είχε προγραμματιστεί με το Σύνταγμα Βιντοβντάν του 1921.

## Ιστορία
Η περιοχή από 1878 έως το 1908 ανήκε στην Αυστροουγγαρία σαν στρατιωτική επαρχία που είχε συγκυριαρχία με την Οθωμανική Αυτοκρατορία. Μετά την προσάρτηση της περιοχής αυτής το 1908 της χορηγήθηκε το καθεστώς της αυστριακής αποικίας. Στις αρχές Νοεμβρίου του 1918 καταργήθηκε το καθεστώς αυτό και οι αρχές στη Βοσνία-Ερζεγοβίνη ανέλαβαν την το εθνικό συμβούλιο και την κυβέρνηση της Λαϊκής Δημοκρατίας της Βοσνίας και Ερζεγοβίνης. Η επαρχία της Βοσνίας και Ερζεγοβίνης στην ολομέλεια του εθνικού συμβουλίου του κράτους των Σλοβένων, Κροατών και Σέρβων στο Ζάγκρεμπ είχε 18 αντιπροσώπους. Καταργήθηκε σ νέα διοικητική διαίρεση τον Φεβρουάριο του 1923.

## Δημογραφικά
Σύμφωνα με τα στοιχεία από την απογραφή του 1921 ο πληθυσμός της επαρχίας είχε τις ακόλουθες θρησκευτικές ομάδες:
* Ορθόδοξοι (829.360)
* Μουσουλμάνοι (588.173)
* Ρωμαιοκαθολικοί (444.309)
* Ισραηλίτες (12.031)
* Ελληνοκαθολικοί (9.308),
* Ευαγγελιστές (6.627)
* άλλοι (538)
* χωρίς δόγμα ή άγνωστο δόγμα (94)

## Διοικητική διαίρεση
* Οκρούγκ Μπάνια Λούκα
* Οκρούγκ Μπίχατς
* Οκρούγκ Μόσταρ
* Οκρούγκ Σαράγεβο
* Οκρούγκ Τράβνικ
* Οκρούγκ Τoύζλα

## Αναφορές
*Резултати Пописа становништва Краљевине СХС 1921 


Επαρχια Βοσνιας και Ερζεγοβινης
Κατηγορία:Ιστορία της Βοσνίας και Ερζεγοβίνης
Άγιος Διονύσιος

Με το όνομα **Άγιος Διονύσιος** είναι γνωστά οποιαδήποτε από τα παρακάτω.

## Πρόσωπα
*Άγιος Διονύσιος Ζακύνθου
*Άγιος Διονύσιος ο εν Ολύμπω
*Διονύσιος ο Αρεοπαγίτης

## Τοπωνύμια

* Άγιος Διονύσιος Πάτρας

## Θρησκευτικά κτίσματα

### Μονές

* Μονή Αγίου Διονυσίου (Ζάκυνθος)
* Μονή Αγίου Διονυσίου εν Ολύμπω

### Ναοί

* Άγιος Διονύσιος, εκκλησάκι της Αθήνας
* Ναός Αγίου Διονυσίου Αρεοπαγίτη
* Καθολικός Καθεδρικός Ναός Αγίου Διονυσίου Αρεοπαγίτη

## Γεωγραφικά στοιχεία

* Άγιος Διονύσιος ή Αγιονήσι, βραχονησίδα κοντά στην Ηγουμενίτσα
Sgt. Pepper's Lonely Hearts Club Band

"***Sgt. Pepper's Lonely Hearts Club Band***" είναι ο τίτλος του όγδοου άλμπουμ του αγγλικού ροκ συγκροτήματος The Beatles, το οποίο κυκλοφόρησε στις 1 Ιουνίου 1967 μέσω της δισκογραφικής εταιρείας "Parlophone" στην Ευρώπη και της "Capitol" στην Αμερική.
Το συγκεκριμένο άλμπουμ παρουσιάζει το συγκρότημα σε μία πιο ώριμη μορφή, από συνθετικής άποψης, σε σχέση με τα τέσσερα πρώτα χρόνια της δισκογραφικής τους παρουσίας. Το συγκεκριμένο άλμπουμ γνώρισε τεράστια επιτυχία ανεβαίνοντας στην κορυφή των τσαρτ και στις δύο πλευρές του Ατλαντικού, παραμένοντας στην κορυφή για 27 εβδομάδες στη Μεγάλη Βρετανία και 15 εβδομάδες στις Ηνωμένες Πολιτείες.

Οι πωλήσεις του έχουν ξεπεράσει τα τριάντα εκατομμύρια αντίτυπα παγκοσμίως και θεωρείται ένα από τα καλύτερα και πιο επιδραστικά άλμπουμ όλων των εποχών, έχοντας καταταχθεί στην κορυφή της λίστας με τα "500 καλύτερα άλμπουμ όλων των εποχών" του περιοδικού "Rolling Stone".
Το "*Sgt. Pepper's Lonely Hearts Club Band*" κέρδισε το βραβείο "Grammy" του 1968 στην κατηγορία του άλμπουμ της χρονιάς, του καλύτερου εξωφύλλου, της καλύτερης ηχογράφησης και των καλύτερων φωνητικών.

## Λίστα τραγουδιών
Όλα τα κομμάτια είναι γραμμένα από τον Τζων Λένον και τον Πωλ ΜακΚάρτνεϋ, με τις εξαιρέσεις να αναφέρονται σε παρένθεση.

## Θέσεις τσαρτ
***Sgt. Pepper's Lonely Hearts Club Band*** *(άλμπουμ)*

***Επίσημη κυκλοφορία: [[1 Ιουνίου]] [[1967]]***

## Βραβεία
***Sgt. Pepper's Lonely Hearts Club Band*** *(άλμπουμ)*

**Ηνωμένες Πολιτείες (*RIAA Certification*): 11 x πλατινένιος 
**Καναδάς (*CRIA Certification*): 8 x πλατινένιος 
**Γερμανία (*BVMI Certification*): Πλατινένιος 
**Αυστραλία (*ΑRIA Certification*): 4 x πλατινένιος 
**Νέα Ζηλανδία (*RMNZ Certification*): 6 x πλατινένιος 
**Ηνωμένο Βασίλειο (*BPI Certification*): 3 x πλατινένιος 
**Αργεντινή (*CAPIF Certification*): 3 x πλατινένιος 
**Βραζιλία (*ABPD Certification*): Χρυσός 

## Παραπομπές


## Εξωτερικοί σύνδεσμοι
*  Sgt. Pepper's Lonely Hearts Club Band  *[[AllMusic]]*
* Sgt. Pepper's Lonely Hearts Club Band  *Pitchfork*

Κατηγορία:Δισκογραφία των Beatles
Κατηγορία:Άλμπουμ του 1967
Δαλματία (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία Δαλματίας** (*[[κροατικά]] : Pokrajina Dalmacija*, *[[σερβικά]] : Покрајина Далмација*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 620.432 κατοίκους κι έκταση 12.732 τετραγωνικά χλμ. Η κατάργηση της είχε προγραμματιστεί με το Σύνταγμα Βίντοβνταν του 1921.

## Ιστορία
Η περιοχή είχε προσαρτηθεί από την Αυστροουγγαρία μετά την λήξη του Α΄ παγκοσμίου πολέμου. Η επαρχιακή κυβέρνηση της Δαλματίας ιδρύθηκε την 1η Νοεμβρίου 1918 στο Σπλιτ με πρώτο πρωθυπουργό τον Δρ Ιβάν Κρστελ.

## Παραπομπές


Επαρχια Δαλματιας
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κροατία και Σλαβονία (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία Κροατίας και Σλαβονίας** (*[[κροατικά]] : Pokrajina Hrvatska i Slavonija*, *[[σερβικά]] : Покрајина Хрватска Славонија*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1925. Σύμφωνα με την απογραφή του 1921 είχε 2.739.888 κατοίκους κι έκταση 43.822 τετραγωνικά χλμ. Η κατάργηση της είχε προγραμματιστεί με το Σύνταγμα του Βίντοβνταν του 1921.

## Ιστορία
### Πρωθυπουργοί
:**Εθνική κυβέρνηση** (1918-1921):
* Άντουν Μιχάλοβιτς
* Ίβαν Πάλετσεκ
* Τόμισλαβ Τομλιένοβιτς
* Μάτκο Λαγκίνια
* Θεόδωρος Μπόσνιακ
: **Επαρχιακή διοίκηση** (1921-1925):
* Γιούραι Ντεμέτροβιτς
* Έρνεστ Τσίμιτς

## Δημογραφικά
Σύμφωνα με τα στοιχεία από την απογραφή του 1921 ο πληθυσμός της επαρχίας  είχε τις ακόλουθες θρησκευτικές ομάδες:
* Ρωμαιοκαθολικοί (1992519)
* Ορθόδοξοι (658 769)
* Ευαγγελιστές (47.990),
* Ισραηλίτες (20.562)
* Ελληνοκαθολικοί (16.226)
* Μουσουλμάνοι (2537),
* άλλοι (1.096)
* χωρίς δόγμα ή άγνωστο δόγμα (189).

## Διοικητική διαίρεση
* Οκρούγκ Μπιέλιοβαρ και Κρίζεβτσι
* Οκρούγκ Βαράζντιν
* Οκρούγκ Βιροβίτιτσκα
* Οκρούγκ Ζάγκρεμπ
* Οκρούγκ Λίκα και Κρμπάβτσκα
* Οκρούγκ Μόντρουσκο και Ριέκα
* Οκρούγκ Πόζεσκα
* Οκρούγκ Σρεμ

## Αναφορές
* Резултати Пописа становништва Краљевине СХС 1921 

Επαρχια Κροατιας και Σλαβονιας
Κατηγορία:Διοικητική διαίρεση της Κροατίας στο Βασίλειο Σέρβων, Κροατών και Σλοβένων
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Σλοβενία (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία Σλοβενίας** (*[[σερβικά]] : Покрајина Словенија*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 1.054.919 κατοίκους κι έκταση 16.197 τετραγωνικά χλμ. Η κατάργηση της είχε προγραμματιστεί με το Σύνταγμα Βιντοβντάν του 1921. Η επαρχία της Σλοβενίας αλλά και της Δαλματίας έχουν χωριστεί διοικητικά μόνο σε επαρχίες.

## Πρωθυπουργοί
: Εθνική κυβέρνηση (1918-1921):
* Γιόζεφ Πίγκατσνικ
* Γιάνκο Μπράτσε
* Λεονίντ Πίταις
* Βίλεμ Μπάλτιτσα
: Επαρχιακή διοίκηση (1921-1924):
* Ιβάν Χρίμπαρ

## Δημογραφικά
Σύμφωνα με τα στοιχεία από την απογραφή του 1921 η μητρική γλώσσα του πληθυσμού ήταν ως ακολούθως:

* Σλοβένοι (980.222)
* Γερμανοί (41.514)
* Ούγγροι (14,429)
* Σέρβοι ή Κροάτες (11.898)
* Τσεχοσλοβάκοι (2.941)
* Ρομά (1.630)
* Ιταλοί (701)
* Πολωνοί (338)
* Τούρκοι (237)
* Γάλλοι (125)
* Αρναούτες (103)
* Άγγλοι (38)
* Ρουθαινιανοί (35)
* Ρουμάνοι και οι Αρμάνοι (31)
* άλλοι ή άγνωστη (677)

## Παραπομπές


## Αναφορές
* * Резултати Пописа становништва Краљевине СХС 1921 
* 
* 

Επαρχια Σλοβενιας
Κατηγορία:Ιστορία της Σλοβενίας
Βανάτο, Μπάτσκα και Μπαράνια (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
μικρογραφία|Η Εθνοσυνέλευση των Σέρβων και Σλάβων
Η **επαρχία Βανάτο, Μπάτσκα και Μπαράνια** (*[[κροατικά]] : Pokrajina Banat, Bačka i Baranja*, *[[σερβικά]] : Покрајина Банат, Бачка и Барања*) ήταν Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1924. Σύμφωνα με την απογραφή του 1921 είχε 1.365.596 κατοίκους κι έκταση 19.702 τετραγωνικά χλμ. Η επαρχία είχε δικές της αρχές (κυβέρνηση και κοινοβούλιο), και περιλάμβανε τις γεωγραφικές περιοχές του Βανάτου της Μπάτσκα και της Μπαράνια στην σημερινή Βοϊβοντίνα . Η διοικητική έδρα της επαρχίας ήταν το Νόβισαντ. Η κατάργηση της είχε προγραμματιστεί με το Σύνταγμα του Βίντοβνταν του 1921.

## Ιστορία
Μετά την κατάρρευση της Αυστροουγγρίας τον Οκτώβριο του 1918 η περιοχή του προσαρτήθηκε στο Βασίλειο της Σερβίας. Η διοίκηση αυτών των περιοχών πέρασε στους Σέρβους σαν αυτόνομη περιοχή, επικεφαλής της διοίκησης αυτής υπήρξε το εθνικό συμβούλιο της Σερβίας στο Νόβι Σαντ.

Στις 25 Νοεμβρίου 1918 συγκαλέστηκε η την Εθνοσυνέλευση Σέρβων και Σλάβων η οποία κήρυξε και επίσημα την προσάρτηση της περιοχής στο βασίλειο της Σερβίας. Στην Συνέλευση πήρα μέρος συνολικά 757 σύνεδροι, εκ των οποίων οι 578 Σέρβοι, 84 Μπουνιέβτσοι, 62 Σλοβάκοι, 21 Ρουσίνοι, 6 Γερμανοί, 3 Σόκτσοι, 2 Κροάτες και 1 Ούγγρος. Η Εθνοσυνέλευση της αποφάσισε επίσης τον σχηματισμό τοπικής κυβέρνησης και Κοινοβούλιου στις περιοχές αυτές με πρώτο πρόεδρο τον Γιόβαν Λαλόσεβιτς.

Μετά την κατάρτιση των τελικών συνόρων της ειρηνευτικής διάσκεψης η περιοχή αναγνωρίζεται ως μέρος του Βασιλείου των Σέρβων, Κροατών και Σλοβένων όπου ζούσαν 1.365.596 άτομα, εκ των οποίων 29% Σέρβοι , 27,7% Ούγγροι , 23.8 % Γερμανοί και άλλες εθνικότητες.

## Αναφορές
* Драго Његован, Присаједињење Војводине Србији, Нови Сад, 2004.
* Лазо М. Костић, Српска Војводина и њене мањине, Нови Сад, 1999.
* Димитрије Боаров, Политичка историја Војводине, Нови Сад, 2001.
* Чедомир Попов - Јелена Попов, Аутономија Војводине - српско питање, Сремски Карловци, 2000.

Επαρχια Βανατο, Μπατσκα και Μπαραγια
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Κατηγορία:Ιστορία της Βοϊβοντίνας
Κατηγορία:Διοικητική διαίρεση του Βασιλείου της Σερβίας
Βόρεια Σερβία (επαρχία)

μικρογραφία|Οι επαρχίες του Βασιλείου Σέρβων, Κροατών και Σλοβένων 1918-1922
Η **επαρχία της Βόρειας Σερβίας** (*[[σερβικά]] : Покрајина Северна Србија*) ήταν Διοικητική διαίρεση του Βασιλείου Σέρβων, Κροατών και Σλοβένων από τις 29 Νοεμβρίου 1919 έως το 1922. Η κατάργηση της είχε προγραμματιστεί με το Σύνταγμα Βιντοβντάν του 1921. Είχε έκταση 49.950 τετραγωνικά χλμ.

## Πηγές
* Др Момчило ИСИЋ, САДРЖАЈ ДРЖАВА

Επαρχια Βορεια Σερβια
Επαρχια Μαυροβουνιου
Μπόρσι Ηλείας

Το **Μπόρσι** είναι χωριό της Ηλείας. Ανήκει  στο Δήμο Ανδραβίδας - Κυλλήνης. Βρίσκεται κοντά στην τεχνητή λίμνη Πηνειού. Από την ευρύτερη περιοχή του χωριού πηγάζει ο χείμαρρος "Γουβός".

## Ιστορία
Την 20/04/1835 προσαρτάται στον τότε Δήμο Ξενίας. Το ΦΕΚ 5Α της 08/03/1841 αποσπά τον οικισμό από το Δήμο Ξενίας και τον προσαρτά στον τότε Δήμο Βουπρασίων. Με το ΦΕΚ 256Α της 28/08/1912 προσαρτάται στην κοινότητα Καπελέτου. Την 16/10/1940 το όνομα του χωριού διορθώνεται σε **Μπόρσιον**. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λεχαινών μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε δύο ώρες δρόμο στα 1885 από τη Μανωλάδα, την έδρα του τότε Δήμου Βουπρασίων. Σήμερα απέχει 14 χιλιόμετρα από την Βάρδα, 20 χιλιόμετρα από τα Λεχαινά και 23 χιλιόμετρα από την Αμαλιάδα.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμού Μπόρσι Ηλείας, eetaa.gr. Ανακτήθηκε: 24/02/2014.

Κατηγορία:Δήμος Ανδραβίδας - Κυλλήνης
Κατηγορία:Δήμος Λεχαινών
Κατηγορία:Χωριά της περιφερειακής ενότητας Ηλείας
Υγεία (αποσαφήνιση)

Ο όρος **Υγεία** μπορεί να αναφέρεται:

* στην υγεία, κατάσταση της πλήρους σωματικής, ψυχικής και κοινωνικής ευεξίας.
* στην Υγεία (μυθολογία), αρχαιοελληνική θεότητα.
* στον 10 Υγιεία, αστεροειδή που ανακαλύφθηκε το 1849.
* στο Νοσοκομείο Υγεία, ιδιωτικό Νοσοκομείο στην Αθήνα.